Emantla e-Kubusi kuza kumiswa umkangeli welali zabantsundu.

E-Rini ngomhla 13 ka April kuya kutengiswa im­pahla zendlu, isali nomkala nehashe.

E-Rini kuko umlungu oye wabeka iceba lebotile ebedini yomnye, wati umniniyo akulala yamhlaba ku- nene wapants’ ukufa.

Ukumkanikazi wase Madagascar umise ukuba xa abantu bafumene utywala baza balwa ityala loko libe pezu komgcini-nkanti..

E-Rini ukumiselwa kuka Mr. S. Barrett ukuba abe ngumkangeli wabantsundu kube kuko abantu abakwikulu elinamashumi amahlann.

Kulamacala ase Dikeni nase Fort Beaufort asikuko nokuba sibe sibukali isifo samahashe. Kwabanye asishiyanga nelokubika.

E-Colesberg u-Klass Ntobontobo obekangela ucingo ufunyenwe efile ihashe elibambe ngomkala. Kubonakala ukuba ubulewe sisifo.

Icesini asikuko nokuba ikulile e-Kapa. Kule nya nga ifileyo kuko iveki ekubube abantwana abamashumi matandatu. Nangoku basafa kakulu.

E-Free State kuko umfo ontsundu osand’ ukuba- njwa ehamba etsala abantu ngamazwane xa baleleyo. Ngobo bugqwira bake ufumene imivimbo 25 ngekatsi.

Umbane kweziveki zidluleyo kuko imini ote kwenye indawo wabulala ipolisa likwele, e-Tyume wabulala ibokwe zantandatu, kwa-Gaga wabulala ihangu ezimbini.

E-Transvaal kuvakala ukuba Amabulu aselede axolelana no Skukuni. Izipitipiti zawoxa angazilungisiyo msinya uya kuyitabata i-Transvaal ibe pantsi kwa Mangesi.

Kwanontongwana kuko inqwelo yebulu ete itwele umgubo neswekile, yancotuka idesilbom yaya kutshona eweni, yaviteka ukuba kungabi sasinda nentwana incinane.

E-Mcucu kuko intshutshiso yoma kristu. Nase Bonny ayikapeli. Kuko amakristu kona abefakwe etolongweni ngenxa yenkolo yawo ati akuba engalali agxotwa kwelolizwe.

E-LUSUTU.—Amadoda avela Elusutu kulomnyaka udlulileyo ukuza kusebenza kuloliwe kutiwa afike ku mawaka alishumi, aye kufuna umsebenzi E-Free State akumawaka amahlanu.

E-Somerset east kumhlaba oyi Klipfontein ngo- mhlaba 12 ka April kuya kutengiswa igusha 3,920, ise- yibokwe 212, inkomo 60, inkabi 100, inkunzi 9, inqwe- lana zamahashe 4, kwakunye nomhlaba.

Kuloliwe ngase Rini kuko indawo ekute ngokudilika komhlaba kwaseleleka abantu abamhlope babatatu, abantsundu bakwabatatu. Omnye ukutshwe selapuke itanga, abahlanu bafela kulondawo.

Ukufa Kwamahashe.—E-Uitenhage abesifa ama- hashe kangangokude izipatamzi zimise umntu wo- kukangela ukuba angcwatywe amahashe afileyo. Kute ngemini yokuqala emisiwe wangcwaba asixenxe, ngelandelayo imini amatandatu.

Indlala e-India asikuko nokuba ibandezele ; into eninzi yabantu iselipila kuxaswa zizipata mandla. U- Mr. Ross-Johnson obese Rini uti ngoku ase India uya kuzamela ukuba kubeko amakulu eza apa endaweni yokuba ngumtwalo ku Rulumente.

U-Branford igqira lento ezifuyiweyo ezinje ngo- zinkomo lihamba likangela isifo samahashe. Ubefuna ukuza e-Qonce aze kubona izifo ezigqiba impahla kulamacala etu, wasuka weva kutiwa amahashe ayafa kakulu e-Mnyameni waselesinga kona.

I JURI zabantsundu,—Kumadoda amagama afakwe ukuze abe sejurini kuko nawantsundu. Ngumhla wokuqala ukuza kubeko into enjalo. E-Queenstown ite yokukankanywa lonto Imantyi yafuna ukuba kuke kubeko umntu owenza isifungo sokuba into enjalo ifanelekile.

Apa E-Uitenhage kuko ixego lo Mxosa elite ngo- kuswela lendisela intombi yalo ku Msutu labiza iponti eneshumi ukwenza ikazi. Abesutu bayawahleka Amaxosa, bati intombi zawo banokuzitenga ngeponti eneshumi. Kubonakala ukuba lonto iya kuda igqitywe ngentonga.— *Uitenhage Times.*

Kwele Diamond kuko ababanjwa abahlanu abe- bepume etolongweni babaleka. Basukelwe ngamadindala amazulu amabini adubula babini kubo. Omnye amdubule wafa kwaoko. Omnye kutiwa ebemngxwelere kodwa, aza aselemgqibela kamva. Enye

into esand’ ukwenzeka kona yeyendodana abati ngu Henry van Cassell obe egoduka wabanjwa ngabantsundu bebatatu bambopolela emtini bampanga £4 2s 6d.

U-Mr. Sprigg kubonakala ukungati uyayivuyela indawo yokuba xa Abesutu sebenikwe ingunya loku- tumela amadoda aya kubamela eparlament beya kunyula kubelungu baze ke ngoko babonakalise ukuba abamhlope bangapezu kwabo ngengqondo. Tina asingekatali nokuba kumalungu etu eparlamente kuko ontsundu kuba asikolwa ukuba akuko noko amnye ontsundu ongeti akungena angayihlazisi.—*Standard Mail.*

Ukutengiswa kotywala—U-Mr. A. Wilmot wase Bayi uti utywala obu ngebungasetyenziswa nase mayezeni. Uti ngekumiswa umteto wokuba kungabiko namnye ontsundu obutengiselwayo. Ku­vakala ukuba pesheya kwe Nciba u-Archdeacon Waters, ngemvumelo ka Mr. C. J. Levey, umise umteto wokuba obutengisayo e-St. Marks Mission Station uya kudliwa £10 agxotwe kumhlaba wase sikolweni.

Abaguquli bezibalo ngoku kokugqibela E-Qonce baqube kwitestemente endala baya kupela kweyesibi- ni ka Samuel, kwisahluko samashumi omabini. Abe- beko kubaguquli apo ngu Rev. A. Kropf we Berlin Mission, no Rev. B. Ross we Free Church, no Rev. Albert Maggs, we English Church. Ukuba Inkosi iyavuma bafun’ ukuze babuye bahlangane ngomhla 30 ka May, baguqule baye kupela ekugqibeleni kwe- yokuqala Yokumkani.

U-Mr. R. W. Murray wase Kapa ubalisa kweli- nye lamapepa akona ngokuti usand’ ukuvela e-Zambisi noko angenyukanga nomlambo. Uti izipata mandla zama Portuguese zimamkele ngobubele obukulu. Kananjalo uve kona ukuba imali eyayi bizwe ngempahla zabafundisi ababesiya e-Livingstonia ibuye yabuyiselwa kwakubo. Kuya bonakala ke ngoko ukuba ama Portuguese akacasene nabafundisi abaya pakati e-Africa anga angabakutaza.

Kumatyala abeziswe pambi kwentloko yejaji e- Uitenhage u-Hendrick Atta unikwe iminyaka emitatu etolongweni esebenza nzima ngokusuka ebe inyama endlwini yemantyi.—U-Adam Jacobs unikwe inyanga 18 esebenza nzima ngokuhlaba u-Klass Peter.— U- Antonie Manaar, umfana, ute noko ati ulahlekiswe ngu Satana wanikwa iminyaka emitatu esebenza nzima ngenxa yokuba igusha.—UJames Leetzer unikwe inyanga ezintandatu ngokusuka amkele impahla ebeyazi ukuba ibiwe.

Umbali obesitumele incwadi evela E-Middleburg sicela ukuba acacise ukubala kwake, asiyiva into ayi- tetayo. Ungati uti uyabika kwizihlobo ezipesheya kwe Nciba nezinye indawo. Into ayibikayo asinakuyiqonda. Singavuya ukuba bonke ababalelani bazamele ukuba icace into abayibalileyo ibe nokufundwa lula. Asinaxesha lokumana sifanekisa into ekuqondakala ukuba angayifunda nzima nombali wayo. Abanye ukubala kwabo bakona ngokunxamela izihombo ezingenamsebenzi, abanye ngokuwenza mancinane kakulu amagama.

Amabulu ase Transvaal ade abavumela abafundisi bama French ukuba bacande emhlabeni wawo baye ku Banyai. U-Rev. Mr. Coillard no Mrs. Coillard kuvakala ukuba baza kubehle banduluke ukuya kona. Kuzaliseka into eyayi bonwa ngabo bonke abanenkolo emandleni elizwi yokuba inqwelo yelizwi lika Ti- xo ayinakutintelwa bani. Ifana namanzi abalekayo, oti wakuwatintela apa apume kwelinye icala mhlau- mbi atyoboze kololutango uwanqanda ngalo. Siya temba ukuba ngoku ababafundisi abasakubuya bapa- zanyiswe nto yimbi.

Obuleweyo .-—Pakati kwe Burghersdorp ne Steyn- sberg kuko ipolisa elibuleweyo. Libe liquba umbanjwa ongu Badenhorset nenkomo abezibile. Kubo­nakala ukuba kute kupi walahlekana nendlela, ekungaqondakaliyo nokuba ulahlekiswe ngabom sinina. Ute akuba nesitutyana epambukile endleleni wabetwa pezu kwendlebe ngesitibila sapukela kuye; kutatyatwe elinye iceba lesitibila labetelwa entloko waza ke wasikwa umqala, waya kufihlwa ematyolweni. Umbanjwa lowo ubequtywa lipolisa uye kufunyanwa selewelele e-Free State kunye namahashe abewabile nelepolisa.

Kwele Golide e-Transvaal :—Indaba zakwele Golide asikuko nokuba zimbi. Umhleli wepepa lendaba lakona ubebale amazwi acasene nesikulu sezipata mandla zele Golide waza wanikwa ityala ngalo

ndawo kwatiwa makahlaule £37 10, ukuba akaziroli abe setolongweni inyanga ezintatu. Ute akuba imali engayiroli wasiwa etolongweui. Kwakuba njalo abembi be golide bafike bayiqekeza indlu bemka naye umhleli. U-Aylward utunyelwe ukuba aye kupelisa izozipitipiti. Kuvakala kanjalo ngoku ukuba Amaswazi abekade encedisana nama Bulu nawo anomhlaba awubangayo; u-Cetywayo utumele ilizwi lokuba xa Amabulu kude kwangu May engavumi ukulandela iqinga lika Somtsewu uya kulwa nawo.—*Cape Times.*

Indaba zokugqibela ezivela e-Transvaal ziti u-Siku- kuni uyakanyela ukuba wenze uxolo nama Bulu. Kusuke amadoda amahlanu amatatu angaka Somtse­wu—ukaya kunqina ubunyaniso balonto. Izipitipiti pakati kwama Bulu zingangokuba koyikelwe ukuba aza kulwa odwa. U-Somtsewu uti ukuba azilungiswa kwakamsinya uya kuyitabata i-Transvaal ibe pantsi kwama Ngesi. Kutiwa kanjalo kuko amadoda ahlanganele ukuze ababulale bonke abafuna ukupatwa ngama Ngesi. E-Christiania abantu baya fuduka kakulu ngokoyika ukungenelwa ngabantsundu beso sigama. Asekuxakekeni okukulu kanye Amabulu, esekubonakala ukuba aya kukululwa ngama Ngesi, ibe luncedo londawo nakwabantsundu kuba abana- kuze bahlume kwinto zokukanya ngalo lonke ixesha abasapetwe ngama Bulu.

Kwelamazulu.—Umfo otile obala kona uti: Kwi- ntlanganiso yomnyaka ebiko bebengebaninzi kakulu abantu. Isizatu soko kukusweleka kokudla. Amadodana ebesiti xa aza kududa amgcule u-Cetywayo ngelokuti, “ Wena ungumntwana, uyoyika, akusivuleli silwe. Yinina ukuba ungasivuleli ? Intombi azisavumi nokusikangela. Ziti asimadoda singamakwenkwe. Sifuna ukuzibonisa ukuba singamadoda.” U-Cetywayo unge akayiva lonteto. Amabuto angezanga, utumele ukuba aye kudliwa. Ama Bulu uti angabantwana, akayazi into aya kuyifuma ngo- mso. Akakwazi nokuzipata ngokwawo. Kufuneka ukuba umhlaba wake awutabate kuwo. Enye indawo utumele kuma Bulu ase Pongolo ukuba makafuduke kwakamsinya. U-Mr Rudolph uwacelele inyanga ukuba alungise impahla yawo. Asikuko nokuba ayamoyika ngoku. Umbali walamazwi uquba ati, ’’No­ko mna andikolwa ukuba kuko ingozi. Uyoyika ukuba ama Ngesi aya kumcasa kuba kaloku isitsaba wasitweswa ngu Somtsewu.”

Ukuqaleka Kwe Nkanti.—Ukungena kwenkanti ezindaweni apa zinga zizindlu zokunceda abahambi abangenandawo yakulala. Kuti kanjalo abacela ukumisa ezozindlu bangavumi ukwenza indawo yokulala yodwa kunge kunganikwa nemvumelo yokutengisa utywala. Ovumela indlu enjalo uvumela ukufa. Ngokwazi londawo sibe nosizi olukulu sakuva ukuba kwelama Mfengu ngoku sekuko indlu enjalo ayivumeleyo u-Mantyi ukuba ime. Kuyo sibona ukufa kwama Mfengu ebulawa ngotunyelelwe ukuya kuwanceda. Siva ukuba ngoku kukulile kanye “ukubela” ibe lonto ifanele xa kuko onikwe imvumelo yokute­ngisa ngotando lwaka. Siti ngokutanda kwake ku­ba nabati kwenzelwa abahambi bayazi ukuba leyo yinteto kodwa. Siyatemba ukuba ezinye indawo azi- sayi koyiseka zixele Imantyi yelama Mfengu. Kwincwadi ezise mapepeni amangesi sibona ukuba kuko abafuna izindlu ezinjalo nakulamacala ase Mgwali wa­se Batenjini. Banga naba Tembu bangayixatisela ukuyikalima lonto. Abacela indawo zokulala mabangaziceli kunye notywala.

Ukulobola—Kumatyala ase Dikeni omhla 9 ka March kube kuko nelika Madikane imfengu yase Dutywa no Sihawu imfengu yase Sheshegu. Pambi ko Mantyi libe liziswe ngu Sihawu esiti lingatini na ukugwetywa ngu Zokufa no Mgijima kanti nje u-Zokufa uyazalana no Madikane, esiti enye indawo isigwebo sabo asingqinelani ne siko. Kubonakala uku­ba kwati kuminyaka emitatu edlulileyo unyana ka Madikane wangxamela intombi ka Sihawu, waza u- Madikane warola inkomo ezilishumi elinanye ukulobola lontombi, wazitumela ngo Zokufa. Kute kusenjalo wangenelwa lugezo umyeni. Kulindwe imi­nyaka emitatu kukangelwe ukuba wode abe njanina, noko akwabonakala tuba. Kuvunyelwene ngokuba kutshabalale indlela yokwendiselana; wazake u-Madi- kane wabiza inkomo zake kunye nenzala yazo. Zi- buyiselwe ke okunene ngapandle kwezine ezafayo yidolosi. Kekaloku u-Madikane uti nazo mazibuyiselwe. Ite lonto yakusingiswa ku Zokufa no Mgiji­ma bavumela u-Madikane waza kengoko wabena U-Sihawu. Ite ke Imantyi yacela u-Melani Vella no Cimezile Ngwabeni no Shwele Zozo ukuba bayince-

ISIGIDIMI SAMAXOSA, APRIL 1, 1877. 7